Stroate van Bonifacio

De Stroate van Bonifacio (Italioans: Bocche di Bonifacio, Frans: Bouches de Bonifacio, Sardyns: Buccas de Bonifatziu, Corsicoans: Bucchi di Bunifaziu) es 'n zêestroate tusschn d'eyland'n Corsica (Vrankryk) en Sardinië (Itoalië). De zêestroate makt de verbiendienge tusschn 't woater van de Tyrreensche Zêe in't ôostn en de reste van de Middellandsche Zêe in't westn. 

De Stroate van Bonifacio es 12 kilomèiters brêed en es genoemd noar 't stadje Bonifacio, wa o de zuudkantn van Corsica ligt. By zêemann'n es de zêestroate berucht deur de de combinoasje van eur straffe strôomiengn, de gevoarlyke rotskustn en 't slicht were. Der zyn ol teffrente bôotn gezounkn en sedert en accident mè 'n tankschip in 1993 meugn scheepn mèd e gevoarlyke loadienge nie mêe deur de zêestroate passeern.

Categorie:Geografie van Itoalië
Categorie:Geografie van Vrankryk
Categorie:Sardinië
Categorie:Middellandsche Zêe
Bonifacio